थांनाय टेस्ट सिरिजखौ अस्ट्रेलिया हान्जानि हेंथायै देरहानो हानायनि उनाव भारतनि क्रिकेट हान्जाया दासान्दि गोख्रोंसिन महराव दङ। बेनि अनगायैबो भारतया गावनि नख'र सहरावनो गेलेगोन सिरिजनि फार्से इंलेन्ड हान्जाया भारतनि साफ्रोमबो गेलेगिरिफोरनि सायाव गोख्रोङै नोजोर लाखिदों। बे सिरिजयाव बिराट कहलीनि अनगायैबो रहित शर्मा, जसप्रित बुमराहजों लोगोसे माखासे गेलेगिरिफोरखौबो हान्जायाव लाबोफिन्नाय जादों। बिसिसिआइआ थांनाय माखासे साननि सिगांनो इंलेन्डनि हेंथायै गेलेनो लानाय सिरिजनि थाखाय हान्जायाव मिजिंथिजानाय गेलेगिरिफोरखौ सायख'नाय जाबाय।